اللي يدخل بيت سر السلطنة، يدخل ويخرج بلا سر.
حسن الصباح اتنفى للمغرب.
لكن العلم والجرأة والحظ
أنقذوه.
وأمر رُبّان المركب بالاتجاه لعكا
ومن عكا رجع لأصفهان تاني
يجدّد دعوته بالإمام الغايب اللي هيعود.
الإمام نزار.
- أصفهان تاني يا حسن؟ - أنا لازم أقابل نظام المُلك.
دولة عدوة لينا ولمذهبنا يا حسن.
مفيش مذهب
هنكره.
وعلشان الدعوة
رجع يجدد عهد الأصدقاء مرة تانية.
العهد اللي بينه وبين نظام المُلك وعمر الخيام.
وإيه ضمنك إن نظام الملك يحسن استقبالك؟
- العهد اللي بينا. - ممكن يتنكر ليه.
ينساه.
مش طبعه.
وبالفعل
نظام المُلك صان العهد
وعيّن حسن في القصر
مسؤول عن تلخيص المكاتبات السرية.
عايزني أقبل بوجود أتنين في المكانة دي في بلاط السلطنة
واحد منهم من مذهب تاني عايز تأتمنه على أسرار الدولة
والتاني تصرف عليه أموالها؟
حسن حط إيده على أخطر مكان في الدولة السلجوقية.
أنت هتلاقي هنا
كل اللي يخطر على بالك يا حسن.
وإبتدى يسرّب رسايل ومكاتبات ومعلومات عن الدولة.
من الخليفة العباسي خليفة المسلمين
إلى ملك شاه.
أكتب لك للتحذير من الخطر الداني.
لغاية ما وجد فرصة كبيرة
تستحق المغامرة.
اتعلمت إيه من تجربة امبارح؟
على فكرة
أنا مرّيت زيك بتجربة الضلمة والوحدة دي زمان
بس كانت في بير
وخرجت منه حسن الصباح.
اتعلمت إيه يا حسين؟
اتعلمت إني
إني عمري ما هسامحك أبدًا.
احنا في تدريب يا يحيى.
يحيى.
طيفور تعالى.
من بكرة أنتم التلاتة هتبقوا جنود في جيش السلطنة.
النهاردة كان آخر يوم تدريب ليكم.
قوم اقف يا متخاذل
مش شايف فارس داخل عليك؟
سليمان بقى فارس!
- أهي دي بداية سقوط الدولة السلجوقية. - خد يا إبراهيم.
أنت بتقول حاجة؟
فيه إيه يا سليمان؟!
أنا...بتكلم على، قصدي...
قصدي على طيفور.
مولاي السلطان.
تقدر تلخص مكاتبات دولتنا بحيث إنها ماتكونش أطنان من الرسايل؟
في أقل من مجلد صغير.
- إزاي؟ - بالإختصار يا مولانا.
بالإختصار من خلال إستبدال الحروف بأرقام
يحقق حاجتين مهمين جدًا.
أولهم السريّة
لإنه قليل جدًا اللي يعرفوا الترجمة دي.
ثانيًا تقليل حجم المكاتبات.
يعني تخيّل يا مولاي
مظالم الشعب و طلبات قائد الجيوش
أخبار الدواوين وتقارير عن الأعداء
كلها في عدد قليل جدًا من الصفحات.
أنا محتاج مثال.
قاف جيم يعني قائد الجيوش.
ولو استبدلنا كل حرف برقم
تبقى دي طلبات قائد الجيوش.
وهكذا في كل شيء يا مولاي.
عظيم يا حسن.
تقدر تعمل رزنامة سنوية لكل شئون البلاد في قد إيه وقت؟
مش أقل من سنة يا مولاي.
شهر.
إيه الفرق الكبير أوي في التقدير ده؟
سبق وقولت يا مولاي
حسن عقلية مش بسيطة.
وأنا في الانتظار يا حسن.
مولاي.
بتعمل إيه يا حسن؟
أول مكان هكون متراقب فيه أكيد بيتي
وأكيد بيتي حيطانه مخرومة
وأكيد جيراني همّا رجالة نظام المُلك.
فمش عيب لما أراقب اللي بيراقبوني.
وهو نظام المُلك
هيراقبك بس من خلال الجار؟
طبعًا لا
ده مجرد احتمال من ألف احتمال.
أنا بمجرد من خروجي من باب البيت
ببقى متراقب من ألف عين.
طب والعمل؟
الاستقامة.
إن كل حركاتي تكون صحيحة
من البيت
لديوان العمل
للمسجد
لبلاط السلطان
للبيت.
عجبتني
وأثرت إعجاب مولانا السلطان.
طب الحمد لله.
عشان يعرف إن أنت مش جايب صديقك وخلاص
وإنك جايب حد فعلًا ممكن يفيد.
مظبوط.
بس أنا مش عايزك تبقى موجود في البلاط السلطاني يا حسن بعد كده
إلّا في أضيق الحدود.
يعني ماتبقاش متواجد
إلّا إذا كان الأمر مهم.
- وهعرف منين إذا كان مهم ولا مش... - أنا اللي هعرف.
أنا اللي هعرف وأبلّغك يا حسن.
تمام
بس على فكرة احنا فيه بينا موعد قادم.
بعد الموعد
لا تتواجد في البلاط السلطاني إلّا بإذني يا حسن.
حسن الصباح بيمشي عكس الاتجاه.
وجه مولانا مش في بشاشته المعهودة.
المقتضي بأمر الله
مولانا خليفة المسلمين؟
- ماله؟ - خليفة على مين؟
ده خليفة بلا معنى.
لا يا مولاي
شرعيتك
وشرعية والدك ألب أرسلان ومن قبله طغرل
كلها مستمدة من ولائنا ليه.
ليه؟
أنا السلطان ملك شاه
سلطان على بلاد المسلمين من بيت المقدس للهند.
يبعتلي أنا أوامره؟
ده قاعد خانع في قصره مابيعملش حاجة غير الأكل والشرب والجواري.
احنا نقاتل
ونفتح بلاد الدنيا وأرواحنا على كفوفنا
وفي الآخر يبعتلي أوامره؟
ده أنا أقدر في لحظة أشيله من مكانه
- ولا فيه أي حاجة تمنعني. - اللي يمنعك أدبك يا مولاي
ودينك
وأخلاقك
- وعرفانك. - يا نظام المُلك ماتخليش غضبي يزيد.
غضب مولاي ممكن يقلّ ويختفي لو سمع الحل اللي عند خادمه نظام المُلك.
القضية دي يا مولاي ملهاش إلّا حل واحد.
أقصد ولاء السلطان التركي للخليفة العباسي
حلها
أن تحدث مصاهرة
بين مولانا السلطان
والخليفة العباسي.
يعني
أن تتزوج بنت مولاي السلطان ملك شاه
الخليفة العباسي.
وبكده
يكون ابن مولاتي التركي الأم واللغة والهوية والهوى
الخليفة العباسي
التاسع والعشرين.
وجود الخليفة العباسي التركي
هيكون بداية لعهد جديد.
الأسئلة هي اللي بتعيد تشكيل الكون.
ها يا شباب
فيه حد عنده أي أسئلة؟
- اسألوا. - وهو إزاي البطانية دول على باطل
ومع ذلك انتشروا كل الانتشار الرهيب ده كمذهب؟
ما الشيطان له أتباع كتير.
بس دول مش شيطان
دول لابسين زِيّ العلماء والفقراء والزُهّاد.
وأنت يعني تعرف كل صور الشيطان؟
طب ما هو الشيطان ممكن يطلع
في صورة زاهد أو عالم أو فقير أو أي حد.
- "قيدت نفسي بعهد الله وميثاقه" - عايز تعرف مذهبه
"قيدت نفسي بعهد الله وميثاقه"
- اعرف أتباعهم. - "وذمة جميع الأنبياء".
فيه منهم اللي نفسه في الشهرة
- والصيت الذايع - "وسري وباطني وظاهري"
- ده هيلاقي نفسه في الباطنية. - "ومالي وما أملك"
لإنهم عندهم وعود براقة.
يقولك أنت الإمام.
أنت الحُجّة.
وفيه نوع تالت عنده ضيقة الحال
وعايز مال وغنى، فهيلاقي بُغياه في الباطنية.
لإنه عارف أول ما هينضم ليهم
- "أن أهب لك روحي وعقلي وجسدي" - هيفتحوله باب الغيث
- "جلدًا وشعرًا وما أشتمل..." - والأخطر من كل دول
نصف الجاهل.
- لإن مفيش حاجة اسمها نصف عالِم. - "وسري وظاهري وباطني"
- نصف الجاهل ده - "ومالي وما أملك"
اللي بيبقى خد الخُطى الأولى في العلم
وبعدين تعب وكسّل
- وملَّ - وما أرسلك لغيرنا
فقرّر يخش الباطنية عشان يختصر الطريق
من أجل اللي اتعلمله.
ما هو ده ماكانش بيتعلم بُغية العلم لا
ده كان بيتعلم عشان خاطر يتميز على الناس.
وبالفعل هيلاقي بُغيته في الباطنية
عشان مليانة خرافات وأساطير
هترضي جهله.
وآخر حاجة بقى
اللي هو لا متدين ولا حاجة
ولكن
ده والعياذ بالله بيحب الشهوات
والباطنية هتحققله ده
لإنهم هيرفعوا عنه كل التكاليف.
وفي الآخر
هيتربطوا كلهم
برباط شيطاني.
مبارك.
عشان يشد أجسامهم
وأرواحهم وقلوبهم.
للأسف
فهمت يا مولانا
فهمت.
عظيم.
إلى اللقاء في الدرس القادم بإذن الله.
محدش يتأخر.
الغزالي أخطر من السلطان ونظام المُلك
لانه قوي الحجة وزاهد
وللأسف، سمعته كويسة.
نقتله؟
أو نعرّف الناس إنه عبد للسلطة والسلطان
وإن إخلاصه لأهل الباطل مش لله.
مش أكننا قتلناه؟
إيه ده؟
تقرير مراقبة حسن الصباح.
إما إنك بتستخف بالوزير نظام المُلك
أو إنك تكون سكران.
مولاي الوزير الأعظم
أنا اكتشفت إن زي ما أنا براقبه
هو كمان بيراقبني.
أنت قريت اللي أنت كاتبه؟
حارس
يُقام عليه حد شرب الخمر.
- لكن أنا مادوقتش الخمر يا مولاي. - خلاص يبقى اقطعوا رأسه.
لا، خلاص حد شرب الخمر أتحمله، يا مولاي!
يقعد في السجن بعد إقامة الحد أسبوع لغاية ما ننظر في أمره.
واو هاء ميم
وهم؟
هو فيه إيه؟
طول الوقت سكوت
طول الوقت حزن
مالك؟
حاسس إني مش حُرٌّ.
عايز أمشي
أسافر
وآخرة التقلبات اللي أنت فيها دي؟
إيه اللي أنا بعمله ده؟
- ولا حاجة. - يا سلام!
يعني تكتب شعر يسحر الناس
وتعمل تقويم يدهش السلطان
وتوصل للي غيرك عمره ما وصله وفي الآخر تقول ولا حاجة؟
وفي الآخر إيه؟
شاعر هيتنسي
وعلم هيجي أحسن وأدقّ منه.
وعمر الخيام
هيموت وينزل تحت الأرض ويبقى ولا حاجة.
حفنة تراب ملهاش أي معنى.
كل خطوة لقدام
معناها إني بقرب من قبري.
تعرفي تكتبي كلمة قبر لوحدك؟
قبر!
طب تعرفي إن قبر
نفس حروف قرب؟
طب خلينا في القرب.
عجباني طريقتك.
الواحد بيقرأ التقرير وهو مبتسم من طريقتك في الاختصار واللغة المشفّرة.
السرية هي أهم حاجة يا مولاي.
التقرير ده مر على نظام المُلك؟
طبعًا.
ماتتخطاش نظام المُلك مهما حصل
لإن تخطيك لنظام المُلك معناه تخطيك لحدود الأمان.
مش تخطي يا مولاي.
أنا عارف قيمة نظام الملك كويس
ومقدر القيمة دي جدًا جدًا.
هو فعلًا زي ما بيوصفوا العوام موضع ثقة مولاي سلطان.
وهو اللي بيعرف يدير شؤون الدولة بكفاءة
لما مولاي بيكون مشغول بفتوحاته.
وهو برضو صوت العقل والحكمة اللي بيهتدي ليه مولانا.
وهو الوحيد
من رعايا مولانا اللي يقدر ياخد قرار سريع قبل حتى الرجوع لمولانا.
لإنه دايمًا بيفكر في صالح الدولة وصالح مولانا.
فلا يمكن أتخطاه.
ده كلام العوام؟
ومدّون عند مولاي باختصار.
كل ما أجي الديوان ألاقيك موجود.
أنت مابتروحش بيتك؟
بيتي هو عملي.
بيتك هو عملك!
أم إنك تقدر تبقى موجود في مكانين في نفس الوقت؟
علم الظاهر
بيقول إن ده مستحيل.
طب وعلم الباطن؟
ده محتاج إيمان
ورياضات روحية أنا ماقدرش عليها.
تواضع
- عملت إيه؟ - تقريبًا خلصت.
حتى رسالة الخليفة للسلطان تم تلخيصها.
عيب تلخص رسالة من خليفة المسلمين لمولانا السلطان.
عيب.
- حاضر. - ماكلمتنيش عن الرسالة.
أنا شغلتي القراية والتلخيص وبس.
لكن مالفتش نظرك
زواج الخليفة من بنت مولانا السلطان؟
مالفتش نظرك تشريفه بالزيارة لأصفهان؟
ده كله بالنسبة لك شيء عادي؟
أكلمك بالصيغة الرسمية ولا بصيغة الصداقة؟
احنا في الديوان
لكن الصداقة أسبق
كلّمني كصديق.
والله يا طوسي أمر خليفتكم مايفرقش معايا.
لإن زي ما أنت عارف
هو خليفة على المسلمين اللي ولاءهم ليه.
فيزوره مولاي السلطان مايزوروش
يناسبه مايناسبوش
أمر مايهمنيش.
تعجبني صراحتك يا حسن.
لكن أنا يهمّني
ويهمّني إن زيارته دي تكون أسطورية.
والأهم
إنها تعدي بأمان.
تعدي بأمان ماتعديش بأمان دي شغلتك يا طوسي.
مولاي الوزير وزير شاطر جدًا.
جيهان
أحببتك يا عمر
ولكني عرفت أني لا أستطيع البقاء معك.
أخيرًا جيهان اتعلمت الكتابة.
أنا ملّيت.
- إبراهيم خد نول الشرف وخيّط ده. - أخيّط؟
- أنا كيميائي يا سليمان. - إيه كيميائي يعني؟
مابتعرفش تخيّط؟
- أنت بستضخم نفسك يا سليمان؟ - أه بستضخم نفسي.
لو أنت العضلات فأنا المخ.
مين اللي يكسب يا متخاذل المخ ولا العضلات؟
العضلات
شارد في إيه يا يحيى؟
- بيحب. - بيحب!
قولي يا شكون
أنت حبيت قبل كده؟
طبعًا حبيت.
فيه حد ماحبش يا سليمان؟
ده أنا عمري ضاع في العشق.
عمرك ضاع في العشق؟
لحم الماعز وهو بيتشوي قدامك
البطة وهي بين إيديك
شوربة العدس اللي تدفي صدرك في تلج الشتاء.
وأنت يا إبراهيم، حبيت قبل كده؟
حبيت بنت فلسطينية وأنا في رحلة مع أهل السنار.
ده أنا كاتب فيها أغنية.
طب ما تسمعنا!
مش عايز أضايقكم يعني أغنية فيها مشاعر.
احنا أخواتك يا إبراهيم
قول.
أحمل قلبي في يدي وأخاطر
بروحي وسيفي من أجل الحياة
بالموت
أطلق رُمحي في السحاب
وأترك أمري للهوى وأصلي ألّا أعود مغلوب
بالغيب آمنت حين حلمت
أنه يخفي خلفه لقاء بالمحبوب
يا حرب تعالي في أحضان طوفاني
فأنا المندوه للحرية مجذوب
لا تبكيني يامّه إن مِتُّ سأموت وأعشقها
إن عشت سأعيش معشوق
يا حبيبة روحي مثل إمامٍ أفضاله
تساوي عندي فداءً للروح
أحمل قلبي في يدي وأخاطر
بروحي وسيفي من أجل الحياة بالموت
قوة تأمين مدخل أصفهان هي القوى الأهم.
وجودكم
هيكون خارج أصفهان بمسيرة يوم.
بمجرد وصول موكب الخليفة لمكان تمركزكم
هتصحبوا موكبه للحماية إلى داخل أصفهان.
اليوم ده غير مسبوق في التاريخ.
كل بيت وسطح بيت يبقى فيه حد من جنودنا.
مفهوم يا مولاي.
أي حد ماشي على رجله
أو راكب حصان
أو راكب جمله
يتم تفتيشه بشكل كامل تام.
العوام
يتعمل حاجز كبير بينهم
وبين موكب الخليفة.
أي حد تلاقوا في جيبه
أو في الخُرج بتاعه
قطعة خبز ناشف
يتقبض عليه فورًا
قطعة الخبز الناشف دي ممكن تكون سلاح.
احتمالية الغلط
معدومة.
الشخص اللي هيرتكب أي خطأ ملوش لازمة
هيدفع التمن عمره.
كان لازم أدفع مبلغ كبير في البيت ده
رغم إنه بيت عادي
عشان السرداب ده.
عرفت من أول لحظة شوفتك داخل فيها السرداب.
بس كل مرة تخرج فيها هخاف ماترجعش تاني.
أنتِ هتخرجي من بعدي.
والحسين والعتية أسيبهم لوحدهم؟
دول رجالة ويتحملوا.
هحاول ماغيبش عنهم.
أهم حاجة عندي زوجة نور بارق تشوف دموعك
وتقبل أموالك يا دنيا.
قيّدت نفسي.
مبارك.
مبارك إنك أصبحت داعي للحق.
الحمد لله.
لا
الحمد لله باللسان لا تكفي.
أنت شاب تركي ذكي يا نور
والعمل اللي هتقوم بيه ده أشرف عمل اتعمل
من ساعة ما دعوتي قامت.
عمل لن ينساه التاريخ.
أنت هتقتل الشيطان الأكبر
أمير مؤمنينهم وخليفة مسلمينهم.
أنت هتقتل الخليفة العباسي.